KIRJALLINEN KYSYMYS E-1402/01 esittäjä(t): Emilia Müller (PPE-DE) komissiolle. EU:n tuki A6-moottoritien Ambergin ja Waidhausin välisen tieosuuden rakentamiseksi.



Virallinen lehti nro 364 E , 20/12/2001 s. 0102 - 0103



KIRJALLINEN KYSYMYS E-1402/01 esittäjä(t): Emilia Müller (PPE-DE) komissiolle (11. toukokuuta 2001) Aihe: EU:n tuki A6-moottoritien Ambergin ja Waidhausin välisen tieosuuden rakentamiseksi Saksan liittotasavallan A6-moottoritie on osa Euroopan länsi-itäsuuntaista liikenneväylää (Pariisi-Nürnberg-Praha) ja kuuluu siten Euroopan laajuiseen liikenneverkkoon. Tekin tasavallan liittyminen unioniin lisää todennäköisesti liikennevirtoja, minkä takia Ambergin ja Waidhausin välisen tieosuuden rakentaminen on saatava pikaisesti päätökseen. Voiko komissio ilmoittaa, - mitä ja kuinka suuria EU:n tukia voidaan periaatteessa myöntää tämäntyyppisille hankkeille - millaisia rahoituspyyntöjä Saksan liittohallitus on esittänyt EU:lle A6-moottoritien puuttuvan osuuden rakentamiseksi - mitä tukia on tähän mennessä myönnetty - mitä rahoitusta voidaan mahdollisesti käyttää kolmea jäljelle jäävää tieosuutta varten tulevaisuudessa? Loyola de Palacion komission puolesta antama vastaus (20. heinäkuuta 2001) Saksalainen A6-moottoritie kuuluu Euroopan laajuiseen liikenneverkkoon(1), ja tämänsuuntaisille hankkeille voidaan periaatteessa myöntää yhteisön tukea Euroopan laajuista liikenneverkkoa koskevasta budjettikohdasta. Menettelytavoista säädetään neuvoston asetuksessa (EY) N:o 2236/95(2), sellaisena kun se on muutettuna Euroopan parlamentin ja neuvoston asetuksella (EY) N:o 1655/1999(3). Asetuksen perusteella myönnettyjen tukien määrä voi olla korkeintaan 10 prosenttia kyseisen hankkeen kokonaiskustannuksista. Mitä tulee A6-moottoritien Ambergin ja Waidhausin väliseen tieosuuteen, joka kulkee aivan Saksan ja Tekin tasavallan välisellä rajalla, Saksan liittohallitus on jättänyt komissiolle yhteisön taloudellista tukea koskevat hakemukset vuosina 1997 ja 2001. Tällä perusteella Lohman ja Waidhausin sekä Pfreimdin ja Woppenhofin välisten tieosuuksien rakentamista tuettiin 6,51 miljoonalla eurolla vuonna 1997. Komission päätöstä Kaltenbaumin ja Lohman välisen osuuden tukemisesta, jolle on haettu rahoitusta vuoden 2001 talousarviosta, ei ole vielä tehty. Komissiolle ei toistaiseksi ole esitetty hakemusta hankkeen Woppenhofin ja Kaltenbaumin välisen tieosuuden osalta. Yhteisön osallistumiseen tämän tieosuuden rahoittamiseen vaikuttavat pääasiassa hankkeen tekninen ja taloudellinen valmius (eli tarvittavan kansallisen rahoituksen hankkiminen) sekä se, onko Euroopan laajuista liikenneverkkoa koskevassa budjettikohdassa varoja lähivuosina. (1) Euroopan parlamentin ja neuvoston päätös N:o 1692/96/EY, tehty 23 päivänä heinäkuuta 1996, yhteisön suuntaviivoista Euroopan laajuisen liikenneverkon kehittämiseksi, EYVL L 228, 9.9.1996, s. 1. (2) Neuvoston asetus (EY) N:o 2236/95, annettu 18 päivänä syyskuuta 1995, Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä, EYVL L 228, 23.9.1995, s. 1. (3) Euroopan parlamentin ja neuvoston asetus (EY) N:o 1655/1999, annettu 19 päivänä heinäkuuta 1999, EYVL L 197, 29.7.1999, s. 1.